cyanic-selkie/wikianc huggingface dataset:
Daugavpils HES
Vēsture
Pēc publikācijas sākās protesta vēstuļu rakstīšana pret HES celtniecību, īsā laikā savāca 30 000 parakstu. Cīņā pret Augšdaugavas applūdināšanu iesaistījās zinātnieki LZA akadēmiķes Ritas Kukaines vadībā. Sakarā ar sabiedrības protestiem 1987. gadā tika veikta projekta papildekspertīze, kas atzina, ka, nosakot tautsaimniecisko efektu, projektā nav ievērota kompleksa pieeja, nav ņemti vērā daudzi ekoloģiskie un sociālie faktori, ūdenskrātuves izveidošana vien nodarītu lauksaimniecībai zaudējumus.
1987. gada PSRS Zinātņu akadēmijas Biosfēras padomes izbraukuma sesijā Rīgā Latvijas PSR Valsts plāna komitejas priekšsēdētājs Miervaldis Ramāns paziņoja, ka nolemts atteikties no Daugavpils HES celtniecības. 1987. gada 5. novembrī PSRS Ministru padome izdeva lēmumu par Daugavpils hidroelektrostacijas celtniecības pārtraukšanu.
Lai likvidētu Daugavpils HES celtniecības gaitā dabai nodarītus postījumus un saglabātu dabas un kultūrvēsturiskās vērtības un mazpārveidoto ainavu Daugavas senlejas Krāslavas — Naujenes posmā, 1990. gadā izveidoja dabas parku Daugavas loki.
Abdullahi Alfa
Abdullahi Alfa (dzimis ) ir Nigērijas futbolists, pussargs. Kopš 2021. gada spēlē Igaunijas Meistarlīgas komandu Tallinas "Kalev".
2018. gada Vuelta a España
2018. gada Vuelta a España bija daudzdienu riteņbraukšanas sacensības, kas sākās un noslēdzās 16. septembrī. Šī bija 73. reize, kad notika šīs šosejas riteņbraukšanas sacensības. Sacensības sākās Malagā un noslēdzās Madridē.
Komandas
Tā kā Vuelta a España bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta.
Pirmssacensību favorīti
Iepriekšējā gada uzvarētājs Kriss Frūms (Team Sky) izvēlējās neaizstāvēt savu titulu pēc tam, kad bija startējis četrās lielajās tūrēs pēc kārtas, uzvarot trijās no tām. Sacensībās startēja četri iepriekšēji uzvarētāji: Nairo Kintana, Alehandro Valverde (abi no '), Vinčenco Nibali (') un Fabio Aru (). Citi braucēji, kas tika pieskaitīt kanddātiem uz uzvaru kopvērtējumā bija Ričijs Ports ('), Saimons Jeitss ('), Migels Anhels Lopess ('), Mihals Kvjatkovskis ('), Vilko Keldermans ('), Stevens Kreisveiks ('), Tibo Pino ('), Rigoverto Urans (').
Sakņkāji
Sakņkāji (Rhizopodea) ir sarkodīnvicaiņu tipa virsklase (agrāk klase Rhizopoda), kuras pārstāvju raksturīga pazīme, kas apvieno pēc formas un uzbūves tik daudzveidīgos sakņkājus vienā virsklasē, ir to kailā ar blīvu apvalku neapklātā ķermeņa spēja veidot protoplazmas pagaidu izaugumus — māņkājiņas, ar kurām tie pārvietojas. Citu kustības organoīdu tiem nav. Māņkājiņas veidojas dažādās vienšūņa ķermeņa vietās. Māņkājiņas ir arī barības uzņemšanas un atkritumvielu izvades organoīdi, jo tās spēj gan aptvert barības daļiņas un ievilkt protoplazmā, gan izmest nesagremotās barības atliekas.
Dažas amēbas (Bistadiidae dzimta) dažkārt veido vicas. Tās atšķiras no līdzīgās sakņvicaiņu Rhizomastigina kārtas ar to, ka spēj nomest vicu un tādējādi nav vairs atšķiramas no īstajām amēbām. Turklāt tās dalās tikai ameboīdā stāvoklī. Vicas ir arī foraminīferu dzimuma īpatņiem (gametām). Daudziem sakņkājiem mēdz būt arī neorganiska čaula. No starkājiem sakņkāji atšķiras ar to, ka tiem nav iekšējā skeleta un radiālas simetrijas. Agrāk starkājus neizdalīja atsevišķā virsklasē, bet tie bija pieskaitīti sakņkājiem. Sakņkāju virsklasē ir piecas klases (Lobosea, Acarpomyxea, Mycetozoea, Filosea, Granuloreticulosea).
Smiltāja grīslis
Smiltāja grīslis (la) ir grīšļu dzimtas suga. Savvaļā tai ir šaurs izplatības areāls okeāna un jūru krastos rietumu un ziemeļu Eiropā. Latvijā smiltāja grīslis ir sastopams diezgan bieži, bet tikai jūras piekrastē vai tās tiešā tuvumā.
Apraksts
Smiltāja grīslis ir daudzgadīgs, 10—30 cm garš lakstaugs, kurš pieder vienādvārpu grīšļu grupai. Augam ir gari, ložņājoši sakneņi, uz kuriem ik pēc posma veidojas patstāvīgs, iesakņojies augs. Stublājs ir stāvs, drukns un augšdaļā raupjš. Augam ir maz lapu — tās ir smailas un aptuveni 0,3—0,4 cm platas, pelēkzaļas, stīvas, vienāda garuma ar stublāju vai īsākas. Stublāja galotnē ir 3—8 cm gara ziedkopa, kura sastāv no 6-16 vārpiņām. Augšējās vārpiņas ir ar vīrišķajiem, apakšējās — ar sievišķajiem ziediem. Parasti ir 1 vai 2 ļoti īsas seglapas. Auglim ir raksturīgs olveidīgs, 0,4—0,6 cm garš, zaļš, plati spārnains pūslītis, kurš virzienā uz galu pakāpeniski sašaurinās divzobainā knābītī. Pūslīša segplēksne ir rūsganbrūna, vienāda garuma ar pūslīti. Segplēksnes gals pēkšņi nosmailots. Zied maijā un jūnijā.
Vikipēdija somu valodā
Vikipēdija somu valodā (fi) ir bezmaksas tīmekļa enciklopēdijas Vikipēdijas somu valodas versija. Tā darbojas kopš 2002. gada beigām. Pēc 2015. gada februāra datiem tajā ir vairāk kā 367 000 rakstu un tā ir divdesmitā lielākā Vikipēdijas versija pēc ievietoto rakstu skaita. 2012. gada 26. jūnijā somu valodas versija sasniedza 300 000 rakstu. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Lozdova (Medņevas pagasts)
Lozdova ir ciems Viļakas novada Medņevas pagastā. Izvietojies pagasta ziemeļos 5,2 km no pagasta centra Semenovas, 6,6 km no novada centra Viļakas un 243,3 km no Rīgas.
Apdzīvotā vieta izvietojusies nomaļus no valsts autoceļiem, Bušmas upes krastā.
Mājsaimniecība
Mājsaimniecība ir viens vai vairāki cilvēki, kas dzīvo vienā mājoklī un kopīgi sedz izdevumus. Mājsaimniecības kā analīzes pamatvienību izmanto daudzos socioloģiskos, mikroekonomiskos un valsts pārvaldes modeļos un tās spēlē svarīgu lomu ekonomikā un mantošanas likumdošanā.
LZA Terminoloģijas komiteja uzskata, angļu termins 'household' tulkojams kā mājsaimniecība tikai tad, kad runa ir par saimniecību, kas kopīga mājokļa iedzīvotājiem, un ar saimes aprūpi un mājokļa uzturēšanu saistīto darbu kopumu, bet pati cilvēku grupa kā sociāla vienība latviešu valodā ir saucama par saimi.
Ekonomikā privātā mājsaimniecība ir saimnieciska vienība, ko veido viena vai vairākas personas, kas iesaistītas patērēšanā un ražošanas faktoru piedāvāšanā.
Pēc CSP datiem Latvijā 2018. gadā vidēji vienā mājsaimniecībā bija 2,3 personas. Tas atbilst ES vidējam rādītājam. 2016. gadā gandrīz trešdaļa ES iedzīvotāju dzīvoja viena cilvēka mājsaimniecībās. Zviedrijā, Dānijā un Lietuvā vairāk nekā puse no visām mājsaimniecībām ir viena cilvēka saimniecības, kamēr Vācijā, Somijā, Igaunijā, Holandē, Francijā, Latvijā un Austrijā šis procents ir starp 40 un 45%. Salīdzinājumam, viszemākais viena cilvēku mājsaimniecību skaits bija Polijā, Portugālē, Horvātijā, Slovākijā un Maltā.
Latvijas sieviešu lakrosa izlase
Latvijas sieviešu lakrosa izlase pārstāv Latviju Starptautiskās lakrosa federācijas rīkotajā Pasaules čempionātā un Eiropas lakrosa federācijas rīkotajā Eiropas čempionātā. Pēdējā Eiropas čempionātā 2015. gadā Latvijas sieviešu lakrosa izlase izcīnīja 8. vietu 17 komandu konkurencē.
Vēsture
2010. gada jūlijā, ar treneri Annu Sody no Vācijas un Dinu Bahu (SLK „Rīga”) priekšgalā, notiek pirmā Latvijas sieviešu lakrosa treniņu nometne. 2010. gada jūlijā, gatavojoties pirmajam starptautiskajam turnīram, uz treniņiem tiek pieaicināta trenere no Nīderlandes Džesika Stokhofa. 2010. gada augustā SLK „Rīga” kopā ar spēlētājām no „Mītavas” kluba piedalās pirmajā starptautiskajā turnīrā Gēteborgā un izcīna 2. vietu. 2010. gada nogalē trenera Reiņa Rozīša vadībā tiek uzsākti treniņi Liepājā.
2012. gadā Latvijas sieviešu izlase piedalās Eiropas čempionātā un iegūst 12. vietu. 2012. gadā LLF tiek uzņemta Latvijas Komandu sporta spēļu asociācijā. 2012. gada augustā notiek Pludmales lakrosa turnīrs, kurā uzvaru gūst „Lady Lacrosse”. 2012. gada rudenī „Lady Lacrosse” komanda uzvar Latvijas čempionātā. 2012. gada 1. decembrī notiek iekštelpu turnīrs „Riga Lacrosse Open”, kurā uzvar Lady Lacrosse.
2013. gada maijā „Lady Lacrosse” klubs izcīna 2. vietu „Austrian Lacrosse Open”. 2013. gadā izlasei pievienojas trenere no ASV Grečena Lasda. 2013. gadā par Latvijas čempionēm kļūst sieviešu lakrosa klubs “Lady Lacrosse”. 2013. gadā “Riga Lacrosse Open” uzvar sieviešu lakrosa klubs “Lady Lacrosse”.
2014. gadā SLK “Rīga” izcīna 1. vietu "Silecia CUP", Polijā. 2014. gadā sieviešu lakrosa klubs “Lady Lacrosse” iegūst 3.vietu “Austrian Lacrosse Open”. 2014. gadā Latvijas sieviešu izlase piedalās pārbaudes turnīrā Prāgā. 2014. gadā sieviešu lakrosa klubs “Lady Lacrosse” kļūst par trīskārtējām Latvijas čempionēm. 2014. gadā Latvijas izlasei pievienojas māsas Kristina un Suzanna Penikis.
2015. gada maijā sieviešu izlases kandidātes aizvada pārbaudes turnīru Pinkafeldā, Austrijā. 2015. gadā SLK “Rīga” izcīna 1. vietu "Silecia CUP", Polijā. 2015. gadā Eiropas čempionātā Čehijā iegūst 8.vietu 17 komandu konkurencē
Brūnās vardes
Brūnās vardes jeb īstās vardes (Rana) ir varžu dzimtas (Ranidae) ģints, kas apvieno 49 mūsdienās dzīvojošas varžu sugas. Tās mājo Eirāzijas mērenajā joslā, areālam iesniedzoties Indoķīnā, un Ziemeļamerikas rietumu krastā. Saskaņā ar jaunāko sistemātiku Latvijā sastopamas 2 brūno varžu ģints sugas: parastā varde (Rana temporaria) un purva varde (Rana arvalis).
Kopīgās īpašības
Brūnās vardes ir samērā lielas vardes, kurām ir raksturīgs slaids viduklis un krokota āda. Daudzām sugām pārti mugurai stiepjas smalkas, izceltas līnijas, bet šīm vardēm nav krupjiem raksturīgās kārpas. Brūnās vardes ir ļoti labas lēcējas, jo tām ir garas, spēcīgas pakaļkājas, kā arī tās ir labas peldētājas. Pakaļkāju pēdām ir peldpleznas. Ādas krāsa galvenokārt brūna, bet var būt arī pelēcīga un zaļgana. Uz muguras un pakaļkājām tumši vai dzelteni raibumi.
Sistemātikas izmaiņas
Saskaņā ar jaunākajiem ģenētiskajiem pētījumiem varžu dzimtai ir veikta revīzija un no brūno varžu ģints nesenā pagātnē izdalītas vairākas jaunas ģintis: Amerikas dīķa vardes (Lithobates), Austrumāzijas vardes (Glandirana), Dienvidaustrumāzijas vardes (Babina), dīķa vardes (Pelophylax), Indijas smailpurna vardes (Clinotarsus), Malajas vardes (Sanguirana), smailpurna vardes (Odorrana) un zeltmuguras vardes (Hylarana'). Vistuvāk radniecīgas brūnajām vardēm ir smailpurna vardes, pārējās ģintis ir tālākas radinieces, īpaši dīķa vardes.
Sistemātika
Brūno varžu ģints (Rana)
Curb
Curb ir kanādiešu rokgrupas Nickelback debijas studijas albums. Tas tika izdots. Vienīgais albuma singls bija dziesmai Fly, kas tika izdots 1996. gada jūlijā. 2002. gada 25. jūnijā tika izdots albuma pārizdevums.
Borat Subsequent Moviefilm
Borat Subsequent Moviefilm: Delivery of Prodigious Bribe to American Regime for Make Benefit Once Glorious Nation of Kazakhstan, plašāk zināma kā vienkārši Borat Subsequent Moviefilm vai Borat 2, ir 2020. gada mokumentālā komēdija. Filmas režisors ir Džeisons Voliners un šī viņam ir pirmā režisētā pilnmetrāžas spēlfilma. Galvenajās lomās filmā ir Saša Barons Koens, kas atveido izdomātu Kazahstānas žurnālistu un televīzijas personību Boratu Sagdijevu, un Marija Bakalova, kas atveido viņa meitu Tutaru, kura tiek piedāvāta kā līgava viceprezidentam Maikam Pensam COVID-19 pandēmijas un 2020. gada ASV prezidenta vēlēšanu laikā. Šī filma ir turpinājums 2006. gada filmai "Borats: Amerikas kultūras mācība par labu lieliskajai Kazahstānai".
Taksila
Taksila (sa, Takšašilā) ir nozīmīga senā pilsēta, kas atrodas mūsdienu Pendžābā, Pakistānā.
Atrodas Indijas subkontinenta un Centrālāzijas kultūru mijiedarbības zonā. Pilsētas vēsture sniedzas ap 1000. gadu p.m.ē. Dažas no drupām datētas ar 6. gadsimtu p.m.ē. (Ahemenīdu impērijas periods). Kad reģionus savienojošie tirdzniecības ceļi zaudēja nozīmīgumu, krita arī Taksilas nozīmīgums, līdz 5. gadsimtā to iznīcināja huņņi.
19. gadsimta vidū Taksilas drupas atklāja britu arheologs Aleksandrs Kaningems. 1980. gadā tā tika iekļauta UNESCO Pasaules mantojuma sarakstā. 2006. gadā The Guardian Taksilu ierindoja pirmajā vietā Pakistānas tūrisma objektu sarakstā, to ik gadu apmeklēja apmēram 1 miljons cilvēku.
Ziedmušas
Ziedmušas, ziedmušu dzimta (Syrphidae) ir mušveidīgo divspārņu dzimta, kas pieder pie ziedmušu virsdzimtas (Syrphoidea). Šajā dzimtā ir aprakstītas vairāk nekā 6000 sugas, no kurām Latvijā sastopamas apmēram 290 sugas. Ziedmušas sastopamas visā pasaulē, izņemot tuksnešos, tundrā un ekstrēmajos polārajos apgabalos. 2020. gadā ziedmušas atzītas par Gada kukaiņiem Latvijā.
Kopīgās īpašības
Ziedmušas ir vidēji lieli kukaiņi, un to ķermeņa garums ir 4—25 mm. Pieaugušās ziedmušas parasti ir ar dzimtai raksturīgu bišu, lapseņu vai kameņu krāsojumu. Tās visbiežāk var novērot uz čemurziežiem. Ziedmušas ir samērā mazkustīgas un nesteidzīgi pārlido no zieda uz ziedu. Atšķirībā no bitēm un lapsenēm tām ir tikai divi spārni, nevis četri.
Arī ar uzvedību tās cenšas imitēt lapsenes — tās sīc līdzīgi lapsenēm un ar vēdera kustībām imitē dzelšanu. Tādējādi ziedmušas retāk kļūst par laupījumu putniem, jo tikai dažu sugu putni ķer ar dzeloni apbruņotās bites un lapsenes. Tomēr ziedmušām ir ļoti daudzi ienaidnieki un pieaugušo īpatņu mūžs ir ļoti īss — sākot ar dažām dienām un beidzot ar dažām nedēļām. Ziedmušas ir ļoti izveicīgas lidotājas. Tās ne tikai spēj lidot ļoti ātri, bet var lidināties stāvot gaisā uz vietas un pat lidot atpakaļgaitā.
Pieaugušās ziedmušas barojas ar ziedputekšņiem un nektāru, līdz ar to šie kukaiņi ir vieni no svarīgākajiem ekosistēmu uzturētājiem, jo apputekšņo augus. Atšķirībā no citiem apputeksnētājiem ziedmušas ir aktīvas arī samērā zemā temperatūrā un noēnotās vietās.
Kāpuru ekoloģija
Kāpuriem raksturīga liela formu un dzīvesveida dažādība. Piemēram, Volucella ģints ziedmušu kāpuri dzīvo lapseņu un kameņu ligzdās, barojoties ar bojāgājušajiem saimnieku kāpuriem un ligzdas atkritumiem. Vairāku sugu kāpuri dzīvo ūdenī, notekūdeņos, dūņās un pat vircā, kur barojas ar pūstošām organiskām atliekām. Dažu sugu kāpuri ir augēdāji, piemēram, sīpolu ziedmušas (Eumerus strigatus) kāpuri bojā sīpolus. Vairāku sugu kāpuri dzīvo zem kritušu koku mizas vai koksnē, bet citu sugu kāpuri ir plēsīgi un iecienījuši laputis. Dienā viens kāpurs var nomedīt 80—100 laputis. Tādējādi šo sugu kāpuri pieskaitāmi pie bioloģiskajiem kaitēkļu kontrolētājiem.
Sistemātika
Ziedmušu dzimta (Syrphidae)
Drēzdenes apgabals
Drēzdenes apgabals (de) bija viena no Vācijas Demokrātiskās Republikas administratīvā iedalījuma vienībām. Izvietojusies valsts dienvidaustrumos un robežojās ar Poliju austrumos, Čehoslovākiju dienvidos, Karlmarksštates un Leipcigas apgabaliem rietumos un Kotbusas apgabalu ziemeļos. Apgabala administratīvais centrs un lielākā pilsēta bija Drēzdene. Administratīvi iedalījās divos pilsētapriņķos (Drēzdene un Gerlica) un 15 apriņķos. Izveidots 1952. gadā, likvidēts 1990. gadā, lielāko daļu apgabala teritorijas iekļaujot Saksijas federālajā zemē, bet daļu — Brandenburgā. 2008. gadā Saksijas administratīvās reformas laikā bijušajā apgabala teritorijā izveidots Drēzdenes direkcijapgabals (Direktionsbezirk Dresden).
Šilonga
Šilonga (en, ) ir pilsēta Indijas ziemeļaustrumos, Meghālajas štata administratīvais centrs. 2011. gadā Šilongā dzīvoja 143 tūkstoši iedzīvotāju. Agrāk pilsēta bija zināma kā Jedo un Levduha.
Megija Simpsone
Mārgarita "Megija" Simpsone (en) ir izdomāts tēls animācijas televīzijas seriālā "Simpsoni".
Viņas vārds ir ņemts no Meta Greininga jaunākās māsas vārda. M. Simpsone ir Homēra un Mārdžas meita, kā arī Bārta un Līzas māsa. Viņa pārsvarā redzama ar knupīti, bieži viņa ejot pa māju, nogāžas uz sejas. Viņa neprot runāt.
Pirmoreiz viņa televīzijā parādījās "Treisijas Ulmenas šova" (The Tracey Ullman Show) īsfilmiņā "Ar labu nakti" (Good Night).
Nirnbergas kodekss
Nirnbergas kodekss (de) ir ētikas normu kopums, kas regulē pētniecību ar cilvēku iesaisti. Tas tika izveidots 1947. gadā pēc Nirnbergas procesa, kurā tiesāja Otrā Pasaules kara noziedzniekus, tai skaitā ārstus un zinātniekus, kuri bija veikuši eksperimentus ar cilvēkiem.
Desmit Nirnbergas kodeksa punkti
Desmit kodeksa punkti tika doti tiesnešu sprieduma sadaļā "Atļautie medicīniskie eksperimenti" (Permissible Medical Experiments):
Starkāji
Izņemot saulenītes (Heliozoa), kuras ir sastopamas gan saldūdenī, gan sāļūdenī visi starkāji dzīvo jūrā. To svarīga īpašība ir neorganisks skelets vai adatas. Starkāju jūras formas līdz šim saucās starītes jeb radiolārijas (Radiolaria), bet tā kā to starpā ir zināmas daudzas atšķirības morfoloģijā, ultrastruktūrā, attīstības ciklos un skeleta elementu ķīmiskajā sastāvā, šo grupu ir lietderīgi sadalīt trijās klasēs (Acantharea, Polycystinea, Phaeodarea).
Lēdijas Franklinas līcis
Lēdijas Franklinas līcis (en) ir jūras līcis Kanādas Arktikā. Izvietojies Elsmīra salas ziemeļaustrumos, atzarojas no Hola baseina. Ziemeļos Belo sala no līča atdala nelielo Diskaveri līci, kura krastā atrodas bijuši pētniecības stacija Fortkongera. Dienvidrietumos Lēdijas Franklinas līcis turpinās kā Arčera fjords un Konibēra fjords. Krasti klinšaini. Līcis lielāko daļu gada pildīts ar ledu.
Vēsturiski Lēdijas Franklinas līcis ir robeža starp Granta Zemi ziemeļos un Grinela Zemi dienvidos. Nosaukts par godu britu Arktikas pētnieka Džona Franklina sievai Džeinai. 19. gadsimtā līcis intensīvi izmantots kā Arktikas pētnieku ekspedīciju bāzes vieta.
Valdu
Valdu Kandidu Fiļu (pt, dzimis ) ir Brazīlijas futbola treneris un bijušais futbolists, spēlēja pussarga pozīcijā, bijis Brazīlijas futbola izlases dalībnieks.
Savas spēlētāja karjeras laikā pārstāvējis klubus Brazīlijā, Portugālē, Francijā un Japānā. Ar Benfica komandu divas reizes kļuvis par Portugāles čempionu, bet 1994. gadā, ar Paris Saint-Germain, uzvarējis Ligue 1.
Brazīlijas futbola izlasi pārstāvējis 1986. un 1990. gada FIFA Pasaules kausā, kā arī divos Copa América.
Kā treneris vadījis vairākus Brazīlijas klubus. 2018. gadā kļuvis par Kongo futbola izlases galveno treneri.
Sasniegumi
Grêmio
Benfica
Paris Saint-Germain
Rango
"Rango" (en) ir 2011. gada ASV datoranimācijas filma. Filmas režisors ir Gors Verbinskis. Galvenos tēlus ierunājuši Džonijs Deps, Aila Fišere, Abigeila Breslina, Alfreds Molina, Harijs Dīns Stentons un Rejs Vinstons. Filmas pirmizrāde notika Vestvudā.
Valdu
Sasniegumi
Cruzeiro
Rango
Filma 2011. gadā ieguva Amerikas Kinoakadēmijas balvu kategorijā "Labākā animācijas filma".
Filmas galvenais varonis ir parasts hameleons Rango. Viņš nonāk Dērtas pilsētā, kurā steidzami ir nepieciešams jauns šerifs.
Valdu
Sasniegumi
Brazīlija
SKS 56. ekspedīcija
'''SKS 56. ekspedīcija' (Экспедиция МКС-56; Expedition 56 jeb ISS-56'') bija Krievijas, ASV un Vācijas kosmonautu pastāvīgā ekspedīcija Starptautiskajā kosmosa stacijā (SKS) no 2018. gada jūnija līdz 2018. gada oktobrim.
Vikipēdija arābu valodā
Vikipēdija arābu valodā (ar Wīkībīdyā al-ʿArabiyya) ir bezmaksas tīmekļa enciklopēdijas Vikipēdijas arābu valodas versija. Tā darbojas kopš 2001. gada septembra. Pēc 2015. gada februāra datiem tajā ir vairāk kā 340 000 rakstu un tā ir divdesmit otrā lielākā Vikipēdijas versija pēc ievietoto rakstu skaita ar vairāk kā 920 000 reģistrētu lietotāju.
2013. gada 6. decembrī arābu valodas versija sasniedza 250 000 rakstu. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Liepājas Jūrniecības koledža
Liepājas Jūrniecības koledža ir Liepājas izglītības iestāde RTU sastāvā, kas sniedz pirmā līmeņa profesionālo augstāko izglītību un ceturto profesionālās kvalifikācijas līmeni. Liepājas Jūrniecības koledžai ir sava laivu bāze, dzinēju remontu darbnīca un mācību kuģis, kur topošie jūrnieki iziet praktiskās apmācības.
Vēsture
1843. gadā dibināta privāta Liepājas jūrskola, 1861. gadā to pārveidoja par navigācijas klasi Liepājas proģimnāzijas sastāvā.
1876. gada rudenī pēc Krišjāņa Valdemāra iniciatīvas navigācijas klasi pārveidoja par I (zemākās) kategorijas jūrskolu īpaši jūrskolai pēc Paula Maksa Berči projekta celtā ēkā Kūrmājas prospektā 3. 1880. gadā to pārveidoja par III (augstākās) kategorijas jūrskolu, kurā izglītoja tālbraucēju un tuvbraucēju kapteiņus un stūrmaņus. Tās rīcībā bija mācību trīsmastu barka “Lielkņaze Marija Fjodorovna”, ar kuru veica tirdzniecības, mācību braucienus ne tikai pa Baltijas jūru, bet arī šķērsoja Atlantijas okeānu.
Pirmā pasaules kara laikā 1915. gadā Liepājas jūrniecības skolu evakuēja uz Krieviju. 1929. gada 1. augustā Jūrniecības skola atsāka darbu, tajā apmācīja kuģu vadītājus, mehāniķus un zvejniekus. 1930. gadā skolā mācījās 133 audzēkņi, 1936. gadā skolu slēdza lielā bezdarba dēļ, tomēr Liepājā palika zvejsaimniecības skola (mācību ilgums bija 5 mēneši).
Vladimirs Mukins
Vladimirs Mukins (dzimis ) ir Latvijas futbolists, pussargs. Kopš 2020. gada spēlē FK Ventspils dublieru komandas sastāvā.
Liepājas Jūrniecības koledža
Vēsture
Liepājā jūrniecības skolu atjaunoja 1955. gada 18. martā ēkā Uliha (Uzvaras) ielā 5, tajā varēja apgūt jūras kuģu vadīšanu un kuģu spēku iekārtu ekspluatāciju. 1982. gadā Liepājas jūrskolu nodēvēja Kārļa Jansona vārdā. 1991. gada 15. jūnijā Liepājas Kārļa Jansona vārdā nosaukto jūrniecības skolu likvidēja un uz tās bāzes atvēra Liepājas Jūrniecības koledžu.
No 1991. gada 19. septembra Liepājas Jūrniecības koledža saņēma tiesības uz savu mācību kuģi - lielo zvejas saldētājtrauleri "Afanasijs Ņikitins". No 1994. gada līdz 1998. gadam Liepājas Jūrniecības koledža strādāja pēc 6 gadu apmācības programmas, tad notika pārēja uz 5 gadu apmācību. No 1999. gada sāka mācīties 4 gadus un saņēma 3. profesionālā līmeņa diplomus. No 2000. gada apmācības koledžā notika latviešu valodā. 2002. gada 19. novembrī Liepājas Jūrniecības koledžu reģistrēja kā augstskolu.
2010. gadā Liepājas Jūrniecības koledžu mēģināja pievienot Latvijas Jūras akadēmijai. 2022. gada 11. oktobrī Latvijas valdība atbalstīja Izglītības un zinātnes ministrijas priekšlikumu ar 2023. gada 1. aprīli Liepājas Jūrniecības koledžu pārveidot par RTU aģentūru "Rīgas Tehniskās universitātes Liepājas Jūrniecības koledža".
Ondržejs Balvins
Ondržejs Balvins (cz; dzimis Ūsti pie Labas) ir Čehijas basketbolists, spēlē centra pozīcijā. 2023. gadā pārstāv Latvijas—Igaunijas Basketbola līgas klubu no Ukrainas Slobožanskes "Prometey". Čehijas basketbola izlases spēlētājs.
Karjera
O. Balvins ir spēlējis visu vecumu Čehijas jaunatnes izlasēs, tostarp bija komandā, kura izcīnīja sudraba medaļas 2008. gada Eiropas U-16 čempionātā. Kopš 2012. gada ir pieaugušo Čehijas basketbola izlases spēlētājs.
Helmanda
Helmanda (ps, prs, fa) ir 1150 km gara upe Afganistānā un, nelielu posmu lejtecē, Irānā.
Sākas Bābu kalnos uz rietumiem no Kabulas, tek dienvidrietumu virzienā. Lielākās pietekas - Argandaba, Hašrūda. Apūdeņo beznoteces Sistānas baseinu. Ietek Hāmūnu ezeros Irānas teritorijā. Upi izmanto elektroenerģijas iegūšanai un apūdeņošanā, uz tās izbūvēti vairāki dambji. Helmanda pieminēta jau Avestā, to savā daiļradē apdziedājis Ališers Navoji.
Mežmāja
Mežmāja ir ciems Talsu novada Laucienes pagastā. Izvietojies pagasta rietumu daļā pie autoceļa V1407. Ciemā atrodas Valsts meža dienesta Meža pētīšanas stacija un Eiropas Savienības dalībvalstis pārstāvošs koku stādījums «Eiropas birzs».
"Genderlect" stilu teorija
"Genderlect" stilu teorija (Genderlect styles theory)ir teorija, kuras pamatā ir uzskats, ka vīrieši un sievietes komunicē kā dažādu dialektu pārstāvji. Teorijas autore ir Debora Tanena. Teorijas pamatā ir uzskats, ka sievietes un vīrieši komunicē atšķirīgi - viens otra teikto var pārprast, tāpēc var rasties konflikti. Teorijā tiek atklāts profesores viedoklis par to, kāpēc bieži netiek uztverta otra dzimuma teiktā ideja; kāpēc var rasties konflikti.
Teorijas pamatprincipi
Teorijas pamatā ir uzskats, ka vīrieši un sievietes komunicē atšķirīgi – it kā būtu cita dialekta pārstāvji. Lai arī runas īpašības ikdienā ir praktiski nemanāmas, tās var radīt problēmas dažādās dzīves situācijās – teorijas mērķis ir parādīt šīs atšķirības, lai cilvēki zinātu iespējamās nepilnības komunikācijā. Deboras Tanenas teorija par sieviešu un vīriešu komunikāciju kā komunikāciju starp dažādiem dialektiem pauž attieksmi par potenciālajām konfliktēšanas iespējam, neizslēdzot varbūtību, ka fakti, kas teorijā minēti ir pastāvošo stereotipu ietekmē radušies.
Stāstu stāstīšana, uzklausīšana
Viena no būtiskākajām atšķirībām ir stāstu stāstīšanā. Sievietei runājot, tiek atklātas daudzas būtiskas iezīmes un pašas vajadzības, bieži savos stāstos sieviete sevi attēlo kā neveiklu būtni, klausoties cita stāstījumā, bieži pārtrauc runātāju, lai paustu atbalstu viņa teiktajam. Savukārt vīrietis ar savu stāstu palīdzību vēlas nodrošināt savu pārākumu – viņa mērķis ir parādīt, cik labs viņš ir; vīrietis biežāk nekā sieviete stāsta jokus un anekdotes, ir varonis savos stāstos un jebkuru iejaukšanos uztver kā „varas maiņu”. Sievietes uztur acu kontaktus, jo tiecas pēc savstarpējas sapratnes. Arī ar piekrītošiem vārdiem sievietes norāda, ka klausās un atbalsta runātāju. Pārtraucot parāda atbalstu. Savukārt, vīriešiem tipiska ir atbilde „es tev piekrītu”, acu kontakts nav tik izteikts un klausīšanās paiet bez piekrišanas un atbalsta izrādīšanas.
Jautājumu uzdošana
Teorija rāda, ka vīrieši neuzdod daudz jautājumus pēc palīdzības meklējot, jo tas ietekmē viņu publisko tēlu, tāpat mainītos viņu vienaldzība. Sievietēm jautājumu uzdošana ir svarīga, lai nostiprinātu attiecības, svarīgs komunikācijas aspekts. Jautājot palīdzību, sievietei var būt arī pašai nemanāma vēlme sarunu pārvērst vieglā dialogā.
Konflikts
Konfliktu sieviete uzskata par draudu komunikācijai un sadarbībai, visiem spēkiem cenšas atvairīt pastāvošos draudus. Vīrietis jūtas komfortabli arī konfliktā, jo tā var parādīt savu pārākumu un spēku.
Sadarbība – statuss
Sieviete tiecas pēc komunikācijas, tuvināšanās, kamēr vīrietim svarīga ir sava statusa nostiprināšana. Sievietes sagaida siltas attiecības, komunikāciju cilvēku starpā. Vīrieši izvairās no pļāpāšanas, vēlas nostiprināt savu stāvokli kā autoritāti sabiedrībā. Debora Tanena atzīst, ka tas nav vienīgais sieviešu un vīriešu mērķis, taču šie mēdz būt tipiskie darbības mērķi un vajadzības.
Ārējās saites
Prezentācija "Genderlect styles" Informācija par autori un teoriju Griffin’s „A first look at communication theory” (2009) „Genderlect styles” by Deborah Tannen
Žebūls
<mapframe text="Žebūls" width=300 height=300 zoom=10 > { "type": "ExternalData", "service": "geoshape", "ids": "Q3072369" }
Žebūls (ar) ir sezonāli izžūstošs beznoteces sālsūdens ezers Sīrijā, 30 kilometrus uz dienvidaustrumiem no Halebas. Lielākais dabīgais ezers valstī.
Izžūstot ezers veido ar sāli noklātu līdzenumu - sabhu. Ezerā ligzdo dažādu sugu putni, to skaitā flamingi. Šeit regulāri uzturas 1% no pasaules sārto flamingu (Phoenicopterus roseus) populācijas. Sāls ieguve.
1998. gadā Žebūls tika iekļauts Rāmsaras konvencijas aizsargājamo vietu sarakstā.
Anna Haselborga
Anna Haselborga (sv; dzimusi ) ir zviedru kērlinga spēlētāja, 2018. gada ziemas olimpisko spēļu čempione un pasaules čempione jauktajiem pāriem.
Anna Haselborga (Zviedrijas sieviešu izlases kapteine (skips)) ar savu komandu uzvarēja 2018. gada ziemas olimpisko spēļu sieviešu kērlinga turnīrā, kļuva par 2018. un 2019. gada pasaules čempionāta sudraba medaļnieci un abās sezonās uzvarēja arī Eiropas čempionātā. 2019. gadā Stavangerē kopā ar Oskaru Ēriksonu uzvarēja pasaules čempionātā jauktajiem pāriem. 2022. gada ziemas olimpiskajās spēlēs kā sieviešu komandas skips izcīnīja bronzas medaļu.
Vormsāte
Vormsāte (agrāk — Dižvormsāte) ir ciems Kuldīgas novada Nīkrāces pagastā. Izvietojies pagasta dienviddaļā Šķērveļa kreisajā krastā 4,4 km no pagasta centra Dzeldas, 58 km no novada centra Kuldīgas un 168 km no Rīgas.
Bezalkoholisks dzēriens
Bezalkoholisks dzēriens ir atspirdzinošs dzēriens, kas var būt piesātināts ar oglekļa dioksīdu, jeb plašākā nozīmē tie ir visi dzērieni, kas nesatur alkoholu vai satur to niecīgos daudzumos. Bezalkoholiskos dzērienus iedala gāzētajos un raudzētajos dzērienos, kā arī minerālūdeņos.
Gāzēto dzērienu gatavošanā galvenokārt izmanto augļu un ogu sulas, iesala ekstraktu, dabiskus vai sintētiskus aromātiskās esences, cukuru, organiskās skābes, krāsvielas kā grauzdēto cukuru vai karmīnu, ūdeni un oglekļa dioksīdu jeb CO2. Oglekļa dioksīds dzērienam piešķir atsvaidzinošu garšu un dzirkstīgumu, kā arī tas piedod konservējošas īpašības.
Raudzētie dzērieni ir dažādi kvasi, morsi un medus dzērieni. Tos ražo, raudzējot rudzu un miešu iesalu, medus vai sulas ekstraktus. Raudzētie dzērieni uz 1,5 litriem dzēriena satur ap vienu grādu alkohola un izšķīdušu oglekļa dioksīdu, kas veidojas rūgšanas laikā.
Xnet
Xnet.lv bija Latvijas attālinātās mazumtirdzniecības veikals (interneta veikals). Tas tika izveidots 2003. gadā. Interneta veikals pārtrauca savu darbību 2021. gada septembrī, pievienojoties īpašnieku citai platformai 220.lv.
Vēsture
Uzņēmums dibināts 2002. gada 9. decembrī. Interneta veikals Xnet.lv tika atklāts 2003. gada 28. martā. 2007. gadā tika izveidots interneta veikals AboluVeikals.lv, kas specializējās Apple produkcijas pārdošanā.
2011. gada 15. aprīlī Latvijas Tirgotāju asociācija Xnet piešķīra "Droša e-veikala" sertifikātu.
2015. gada 31. martā Igaunijas uzņēmums OÜ Hansapost ieguva 70,05 % SIA Xnet kapitāldaļu. 2016. gadā SIA Xnet apgrozījums bija 5,9 miljoni Euro.
2017. gadā Hansapost un Xnet apvienoja savu darbību vienā e-tirdzniecības platformā, apvienojot arī noliktavas, klientu apkalpošanas un uzskaites sistēmas. 2017. gada vasarā tika pārtraukta Hansapost.lv zīmola attīstība Latvijā. Hansapost Latvijā pirms tam izdeva preču katalogu un darbojās arī interneta veikals, kas bija specializējies dārza preču un mājlietu tirdzniecībā. Pēc izmaiņām drukātais preču katalogs tika izdots ar Xnet nosaukumu.
2020. gada jūnijā Xnet.lv pārvaldītāju SIA Xnet nomainīja SIA HH Invest, kas dibināts 2019. gada 19. decembrī un piederēja Igaunijas Hobby Hall Group OÜ. 2020. gada decembrī Datu valsts inspekcija informēja, ka internet veikala Xnet.lv pārvaldītājam SIA HH Invest tika uzlikts 15 tūkstošu eiro naudas sods par neatbilstošu privātuma politiku. 2021. gada 1. jūnijā uzņēmums SIA Xnet tika likvidēts.
Legends Never Die
Legends Never Die ir amerikāņu repera un dziedātāja Juice WRLD trešais studijas albums. To pēc viņa nāves izdeva Grade A Productions un Interscope Records 2020. gada 10. jūlijā. Albums sekoja Juice WRLD nāvei no narkotiku pārdozēšanas septiņus mēnešus iepriekš, 2019. gada 8. decembrī. Tajā ir viesmākslinieki The Weeknd, Trippie Redd, Marshmello, Polo G, The Kid LAROI un Halsey.
Konstantīns Mateuss
Konstantīns Mateuss (1895—1941) bija Latviešu strēlnieku virsnieks, Latvijas armijas pulkvedis. Lāčplēša Kara ordeņa kavalieris. Latvijas Kara skolas priekšnieks (1939—1940). Pēc Latvijas okupācijas apcietināts un nošauts.
Dzīvesgājums
Dzimis 1895. gada 24. aprīlī Pleskavā lielgruntnieka ģimenē. 1914. gadā beidza Jaroslavļas hidrotehnisko skolu un Pirmā pasaules kara sākumā iesaukts Krievijas impērijas armijā. 1916. gadā beidza Alekseja karaskolu Maskavā. Dienēja 1. Daugavgrīvas latviešu strēlnieku pulkā, piedalījās Ziemassvētku un janvāra kaujās, arī 1917. gada augusta cīņās pie Olaines.
Oktobra revolūcijas laikā 1917. gada oktobrī pulku atstāja un decembrī veselības stāvokļa dēļ atvaļināts. Latvijas brīvības cīņu sākumā 1918. gada 25. novembrī iestājās Latvijas armijā, kopā ar Cēsu rotu piedalījies kaujās pret lieliniekiem Kurzemē. Izcēlies ar varonību 1919. gada 3. martā uzbrukumā Skrundas Jaunmuižai, par ko vēlāk apbalvots ar Lāčplēša kara ordeni. 1919. gadā 9. martā iecelts par Saldus pilsētas komandantu, saformējis Saldus brīvprātīgo rotu un jātnieku eskadronu. Pēc Cēsu kaujām un Strazdumuižas pamiera 1919. gada augustā iedalīts 9. Rēzeknes kājnieku pulkā, paaugstināts par kapteini. Bermontiādes laikā 9. Rēzeknes kājnieku pulka rindās piedalījās kaujās pret bermontiešiem Pārdaugavā un Jūrmalā. Iecelts par Jelgavas pilsētas komandantu, vēlāk par Daugavgrīvas mācību bataljona komandieri. 1920. gadā ieskaitīts Latgales partizānu pulkā, piedalījās Latgales atbrīvošanā.
1941. gada 21. janvārī apcietināts un pēc pratināšanām 1941. gada 12. aprīlī Baltijas Sevišķā kara apgabala kara tribunāls viņam piesprieda nāvessodu.
GX1
GX1 (sākotnēji Inmarsat-5 F1) ir Apvienotajā Karalistē reģistrēta uzņēmuma Inmarsat piektās paaudzes Global Xpress pirmais sakaru pavadonis. Tas paredzēts sakaru nodrošināšanai klientiem Eiropā, Tuvajos Austrumos, Āfrikā un Āzijā. Orbītā pavadonis tika palaists 2013. gada decembrī.
Inmarsat-5 F1 izgatavoja ASV uzņēmums Boeing Satellite Systems uz platformas BSS-702HP bāzes. Tā izmēri ir 6,98 х 3,21 х 3,676 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai.
Inmarsat-5 F1 tika palaists 12:12:00 UTC ar nesējraķeti Proton-M / Briz-M no Baikonuras kosmodroma 200. laukuma 39. palaišanas iekārtas. 9. decembrī 03:42:41 UTC pavadonis atdalījās no dzinējbloka Briz-M, un tika ievadīts ģeostacionārajā pārejas orbītā.
Dižciltīgie
Dižciltīgie ir sabiedrības šķira, pie kuras pieder no senām un ievērojamām dzimtām cēlušies cilvēki, kas parasti sabiedrībā ieņēma īpašu stāvokli. Nereti dižciltīgie veidoja augstāko, privileģēto valdošās šķiras slāni un bija daļa no aristokrātijas.
Medņeva (Medņevas pagasts)
Medņeva (arī Medņova) ir ciems Viļakas novada Medņevas pagastā. Izvietojies pagasta centrālajā daļā 2,4 km no pagasta centra Semenovas, kuru arī dažkārt dēvē par Medņevu, 9,3 km no novada centra Viļakas un 255,7 km no Rīgas.
Apdzīvotā vieta izvietojusies uz austrumiem no pagasta centra Semenovas, nomaļus no valsts autoceļiem. Medņevā atrodas vietējas nozīmes arheoloģijas piemineklis — Medņevas senkapi (Stepu kalns, Kara kapi), kā arī vietējas nozīmes arheoloģijas piemineklis - Medņevas viduslaiku kapsēta
Aleksanders Sērlots
Iepriekš spēlējis Norvēģijas komandās Rosenborg un Bodø/Glimt, Nīderlandes komandā Groningen, Dānijas komandā Midtjylland, Anglijas komandā Crystal Palace, Beļģijas komandā Gent un Turcijas komandā Trabzonspor.
Norvēģijas futbola izlases sastāvā debitējis 2016. gadā.
Sasniegumi
Midtjylland
Individuālie sasniegumi
Anda Zaice
Anda Zaice (dzimusi ) ir latviešu aktrise.
No 1951. līdz 1957. gadam mācījusies horeogrāfijas skolā. 1962. gadā beigusi Dailes teātra studiju un kļuvusi par Liepājas teātra aktrisi. 1964. gadā pārgājusi uz Jaunatnes teātri, kur nostrādājusi līdz tā slēgšanai 1992. gadā. 1977. gadā Zaicei piešķirts Latvijas PSR Nopelniem bagātās skatuves mākslinieces goda nosaukums.
Filmējusies vairākās Rīgas Kinostudijas filmās, tai skaitā "Saulessvece", "Vajadzīga soliste", "Īsa pamācība mīlēšanā", "Atcerēties vai aizmirst", "Piejūras klimats" un "Purva bridējs", kā arī Savas Kuliša filmā "Klusā sezona" (Мёртвый сезон, 1968) un Alekseja Germana filmā "Pārbaude uz ceļa" (Проверка на дорогах, 1971).
Valkas novadpētniecības muzejs
Valkas novadpētniecības muzejs ir muzejs Valkā, Rīgas ielā 64. Tas dibināts 1970. gadā. Ēkā, kurā atrodas muzejs, no 1853. līdz 1890. gadam darbojās Jāņa Cimzes vadītais Vidzemes draudžu skolotāju seminārs. Ēka ir valsts nozīmes vēstures piemineklis, tā celta 1850.-1853. gadā speciāli Vidzemes draudžu skolotāju semināram, ēkas skici veidojis Vidzemes laukskolu padomnieks K. K. Ulmanis.
Muzeja direktore ir Meldra Cimdiņa, galvenā krājuma glabātāja — Aija Priedīte.
Muzejā skatāmas pastāvīgās ekspozīcijas "Vidzemes draudžu skolu skolotāju seminārs un tā audzēkņu kultūrizglītojošā darbība. 19.gs. vidus — 20.gs. sākums” un “Valka — Latvijas neatkarības šūpulis”.
Ekspozīcija "Vidzemes draudžu skolu skolotāju seminārs un tā audzēkņu kultūrizglītojošā darbība. 19. gadsimta vidus — 20. gadsimta sākums” iepazīstina ar Valkas novada vēsturi, ar pedagoga, latviešu kora mūzikas pamatlicēja un profesionālās mūzikas aizsācēja Jāņa Cimzes darbību un viņa audzēkņu atstāto kultūras mantojumu. Šeit iespējams apskatīt Jāņa Cimzes apkopotā latviešu un cittautu dziesmu krājuma koriem “Dziesmu rota” oriģinālos pirmizdevumus. Ekspozīcijā atrodas Jāņa Cimzes vaska figūra “Skolotāju skolotājs”, ko veidojis tēlnieks Kārlis Alainis. Iespējams arī piedalīties muzejpedagoģiskajā programmā “Mācību stunda seminārā”, tā notiek telpā, kas iekārtota līdzīgi kā draudzes skolas vai semināra klase 19. gadsimtā.
Muzeja ekspozīcija “Valka — Latvijas neatkarības šūpulis” stāsta par sabiedriski politiskajiem notikumiem Valkā 1914. — 1920. gadā, kad latviešu tauta 1918. gadā piepildīja sapni par savu valsti. Akcentēta Ziemeļlatvijas brigādes veidošana Valkā un Latvijas valsts organizēšanas priekšdarbi. Blakus tradicionālajiem muzeja krājuma eksponēšanas veidiem izmantoti arī interaktīvi multimediju risinājumi. Informācija un anotācijas tulkotas igauņu un angļu valodā.
Regulāri muzejā tiek rīkotas arī dažādas izstādes un pasākumi.
Martinas apriņķis
Martinas apriņķis ir Slovākijas Žilinas apgabala administratīvā iedalījuma vienība. Robežojas ar Žilinas apgabala Dolni Kubīnas, Ružomberokas, Turčanske Teplices un Žilinas apriņķiem, Banskas Bistricas apgabala Banskas Bistricas apriņķi, kā arī Trenčīnas apgabala Prjevidzas apriņķi.
Martinas apriņķa Sučanu pagastā dzimis politiķis Milans Hodža (Milan Hodža, 1878-1944).
Tartu lidosta
Tartu lidosta (et; IATA: TAY; ICAO: EETU) ir lidosta, kas atrodas Reolā, Kambjas pagastā, 10,9 km uz dienvidrietumiem no Tartu — Igaunijas otrās lielākās pilsētas. To sauc arī par Ilenurmes lidostu, jo tās tuvumā atrodas Ilenurmes ciems. Netālu no lidostas atrodas Eiropas autoceļš E263. Pie lidostas atrodas Igaunijas Aviācijas akadēmija.
Vēsture
Lidosta tika atklāta 1946. gada 15. maijā. Jauna termināļa ēka tika uzcelta 1981. gadā, un drīz pēc tam arī tika uzlabots skrejceļš. Kopš 2005. gada lidostu pārvalda valsts īpašumā esošais uzņēmums Tallinn Airport Ltd. 2009. gadā skrejceļu pagarināja līdz 1799 m. 2013. gadā Tartu lidosta uzņēma 13 690 pasažierus, ierindojoties kā 6. noslogotākā lidosta Baltijas valstīs.
Mārdža Simpsone
Mārdžorija "Mārdža" Simpsone (en; dzimusi Buvjē (fr) ir tēls animētā televīzijas seriālā "Simpsoni". Šo tēlu ir ierunājusi Džūlija Kavnere.
M. Simpsone ir labsirdīga un ļoti pacietīga Simpsonu ģimenes māte. Kopā ar vīru Homēru viņiem ir trīs bērni: Bārts, Līza un Megija. Viņa bieži tiek attēlota kā stereotipiska māte.
M. Simpsones zilā "bišu stropa" tipa frizūra ir kombinācija no Frankenšteina sievas un Mārgaretes Greiningas 1960. gadu frizūras.
Mārtiņš Jeske
Mārtiņš Jeske (1883—1941) bija Latvijas Ārlietu ministrijas darbinieks, Latvijas armijas ģenerālis (1940). Pēc Latvijas okupācijas apcietināts un gājis bojā gulaga nometnē.
Dzīvesgājums
Dzimis 1883. gada 12. novembrī Kurcuma pagastā. Pēc Kazaņas junkuru skolas beigšanas (1905) dienēja Rīgā un Irkutskā. 1914. gadā beidza Vladivostokas Austrumu valodu institūtu.
Pirmā pasaules kara laikā karoja Francijas armijā (1914—1918). Krievijas pilsoņu kara laikā 1919. gadā vadīja krievu brīvprātīgo vienību Deņikina armijā, 1920. gadā Krimas cīņu laikā pieteicās Latvijas militārās misijas rīcībā un jūlijā atgriezās Latvijā.
Bija Latvijas Ārlietu ministrijas Austrumu valstu nodaļas sekretārs (1920), pēc tam darbojās Latvijas Armijas virspavēlnieka štāba operatīvajā daļā, bija militārais pārstāvis Vācijā (1921—1923). 1925. gadā beidza Francijas Kara akadēmiju. Kopš 1925. gada vadīja virsnieku apmācības, paaugstināts par pulkvedi (1927). Spānijas pilsoņu kara laikā bija Tautu Savienības Neiejaukšanās komisijas loceklis Spānijā (1938—1939).
Pēc Latvijas okupācijas viņam Kirhenšteina valdība 1940. gada jūlijā piešķīra ģenerāļa dienesta pakāpu un iecēla par Latvijas bruņoto spēku štāba priekšnieku, pēc Sarkanās armijas teritoriālā korpusa izveides 1940. gada oktobrī atvaļināts.
1941. gada 14. jūnija deportācijas laikā apcietināts, aizvests uz PSRS un ieslodzīts Usoļlaga soda nometnē. Apsūdzēts par to, ka no Francijas kā krievu brīvprātīgo komandieris ieradies Deņikina armijā, cīnījies pret Sarkano armiju Donas un Caricinas frontē; bijis militārais atašejs, apmācību priekšnieks, ģenerālis Latvijas armijā.
Miris 1941. gada 24. novembrī Usoļjes soda nometnes Surmogas punktā.
Graužupīte
Graužupīte (arī Graužupe) ir Daugavas labā krasta pieteka. Upe sākas mežainā apvidū Rembates pagastā. Pēc tam tā tek caur Lielvārdes ziemeļrietumu robežu un ietek pie Lielvārdes rietumu robežas. Tā veido robežu starp Lielvārdes pilsētu un Rembates pagasta Graužupēm. Graužupīti šķērso autoceļš A6 (Rīga—Daugavpils—Krāslava—Baltkrievijas robeža (Patarnieki)).
Dermatoloģija
Atsevišķas ādas slimības un to ārstēšanas metodes ir bijušas aprakstītas jau vairākus gadsimtus pirms mūsu ēras. Plašāka dermatoloģijas attīstība sākās 18. gadsimta beigās un 19. gadsimta sākumā, kad austriešu ārsts I. Plenks un angļu ārsts R. Vilans radīja pirmās ādas slimību morfoloģiskās klasifikācijas. Franču ārsts Ž. Alibērs visas dermatozes iedalīja divpadsmit grupās.
Latvijā dermatoloģija sāka attīstīties no 1921. gada, kad Pēteris Sniķers Latvijas Universitātes Medicīnas fakultātē nodibināja Ādas un veneroloģijas slimību katedru. Tajā pētīja galvenokārt lepru un ekzēmu.
Andrāšs Šifs
Biogrāfija
Dzimis ebreju ģimenē Budapeštā. Sācis nodarboties ar mūziku piecu gadu vecumā.
1974. gadā pabeidza Ferenca Lista Budapeštas mūzikas akadēmiju.
1979. gadā emigrēja no Ungārijas uz Austriju.
Uzstājies ar pasaules labākajiem orķestriem un diriģentiem. Sniedz solokoncertus visā pasaulē un uzstājas kā diriģents. Šifa plašais repertuārs sevī ietver Baha, Bēthovena, Mocarta, Šūberta, Haidna, Skarlati, Bartoka, Šūmaņa, Debisī, Ravēla mūziku.
Tuhalas raganu aka
Tuhalas raganu aka (et) ir aka, kas atrodas Igaunijā, Harju apriņķa Kozes pagasta Tuhalas ciemā. Aka pazīstama ar to, ka karsta procesu dēļ periodiski pārplūst. Ūdens daudzums, kas šajā periodā iztek no akas, ir līdz 100 litriem minūtē.
Alauns
Alauns ir tādu sērskābes dubultsāļu kristālhidrātu triviālais nosaukums, kuru sastāvā ir vienvērtīgu un trīsvērtīgu metālu joni. Vienvērtīgā metāla vietā var būt arī amonija jons. Alauni kristalizējas oktaedrisku kristālu veidā. Vairums alaunu ir bezkrāsaini, izņemot tos alaunus, kuru sastāvā ir tādi krāsaini katjoni kā dzelzs vai hroma joni.
Alaunu vispārīgā formula ir A2SO4·M2(SO4)3·24H2O, kur A — vienvērtīgs katjons, piemēram, kālija vai amonija jons un M — trīsvērtīga metāla, piemēram, alumīnija vai hroma katjons. Parasti alaunu formulas raksta vienkāršāk, dalot komponentu skaitu ar 2 — AM(SO4)2·12H2O.
Alaunus veido sārmu metāli — nātrijs, kālijs, rubīdijs un cēzijs (bet ne litijs), kā arī tallijs(I). Vienvērtīgais katjons, neskaitot amonija jonu, var būt arī aizvietots amonija jons, piemēram, metilamonija jons CH3NH3+, kā arī hidrazīnija jons N2H5+. Alaunu sastāvā ietilpstošie trīsvērtīgie metāli galvenokārt ir alumīnijs, dzelzs(III) un hroms(III), bet alaunus var veidot arī titāns, mangāns, vanādijs, kobalts, gallijs, molibdēns, indijs, rutēnijs, rodijs un irīdijs. Ir pazīstamas arī alauniem analogas vielas ar sastāvu AM(SeO4)2·12H2O, kur sulfāta anjonu vietā ir selenāta anjoni.
Pazīstamākais alauns ir kālija alumīnija alauns KAl(SO4)2·12H2O. Ja nav norādīts precīzāk, ar terminu 'alauns' saprot tieši šo savienojumu. Alumīniju saturošo alaunu nosaukumos dažreiz alumīniju nepiemin, saucot tos par kālija alaunu, amonija alaunu u. tml.
Izmantošana
Alumīnija alaunus lieto papīra ražošanā rakstāmpapīra piesūcināšanai, kā arī ādu miecēšanai un par kodni audumu krāsošanā. Dažus netoksiskus alaunus izmanto par pārtikas piedevām (skābuma regulatoriem vai irdinātājiem). Ādu miecēšanai lieto arī kālija hroma alaunu. Kālija alumīnija alaunu lieto medicīnā par savelkošu un asiņošanu apturošu līdzekli.
Sergejs Aleksandrovičs
Lielkņazs Sergejs Aleksandrovičs (ru; dzimis, miris ) bija cara Aleksandra II piektais dēls un Krievijas valsts darbinieks. No 1891. gada 26. februāra līdz 1905. gada 1. janvārim - Maskavas ģenerālgubernators. Sergeja Aleksandroviča popularitāti iedragāja masveida cilvēku nāve pūlī tautas svētkos Hodinkā 1896. gada maijā. Bija precējies ar Darmštates-Hesenes princesi Elizabeti Fjodorovnu. Redzams 1905. gada revolūcijas pretinieks. Nogalināts ar spridzekli kremļa teritorijā eseru kaujinieka Ivana Kaļajeva uzbrukumā.
2019. gada Tour of California
2019. gada Tour of California bija šosejas riteņbraukšanas daudzdienu sacensības, kas notika no 12. līdz 18. maijam. Tā bija 14. reize, kad notika Tour of California sacensības un tās bija 24. sacensības 2019. gada UCI Pasaules tūres kalendārā.
Sacensību kopvērtējumā uzvarēja Slovēnijas sportists Tadejs Pogačars ().
Komandas
Tā kā šīs sacensības UCI Pasaules tūres kalendāram tika pievienotas tikai 2017. gadā, visas UCI WorldTeam komandas tika ielūgtas, bet tām nebija obligāti jāpiedalās. Sacensībās piedalījās divpadsmit no astoņpadsmit WorldTeam komandām. Tika uzaicinātas piecas UCI profesionālās kontinentālās komandas un ASV izlase, veidojot 19 komandu pelotonu, katrā komandā startējot septiņiem braucējiem.
Reihstāgs (ēka)
Reihstāgs (de) ir ēka Berlīnē, Vācijā, no 1999. gada tajā atrodas Vācijas Bundestāgs.
1894. gadā pabeidza Reihstāga būvniecību Vācijas Impērijas reihstāga vajadzībām un to lietoja šim nolūkam līdz 1933. gadam, kad ēkā izcēlās ugunsgrēks. Pēc ugunsgrēka parlaments pārcēlās uz pretī esošo Karaliskās operas ēku (pēdējā sēde notika 1942. gada 26. aprīlī, pēc kuras deputāti izklīda un institūcija pārstāja funkcionēt). Reihstāga ēka palika puspamesta (spārnu, kurā atradās plenārsēžu zāle, pat neremontēja). Ēkas apdzīvojamajā spārnā līdz 1939. gadam atradās Reihstāga bibliotēka.
Otrā pasaules kara laikā Reihstāga ēkas logus aizmūrēja un tā kalpoja apkaimes iedzīvotājiem kā bumbu patvertne. Pagrabos iekārtoja kara hospitāli un Berlīnes Universitātes medicīnas centra Charité dzemdību nodaļu.
PSRS kara propaganda ēku pasludināja par "nacistiskās Vācijas galveno simbolu" (главный символ нацистской Германии), bet hospitāļa un dzemdību nama ieņemšana 1945. gada 30. aprīlī ir viens no Otrā pasaules kara kulta notikumiem, t.s. "uzvaras karogs" (Знамя Победы).
1992. gadā pēc Vācijas atkalapvienošanās uzsāka ēkas rekonstrukciju, kuru pabeidza 1999. gadā. Rekonstrukcijas kopējās izmaksas bija vairāk kā 300 miljoni eiro un tās arhitekts ir Normans Fosters.
Maija apvērsums (Polija)
Maija apvērsums (pl vai Zamach majowy) bija valsts apvērsums Polijā, kas norisinājās 1926. gadā no 12. līdz 14. maijam. Tā rezultātā Juzefs Pilsudskis un viņa sekotāji, kas nebija apmierināti ar valsts vadības realizēto politiku un viņuprāt nestabilo politisko situāciju valstī, piespieda atkāpties valsts prezidentu Staņislavu Vojcehovski un premjerministru Vincentiju Vitosu, kuri piekāpās, jo nevēlējās, lai valstī izvērstos pilsoņu karš. Apvērsuma laikā sadursmēs dzīvību zaudēja 215 karavīri un 164 civiliedzīvotāji, kā arī gandrīz 1000 cilvēku tika ievainoti. Pēc apvērsuma tika ievēlēts jauns prezidents un izveidota režīmam lojāla valdība, izsludinot valstī konservatīvās "sanācijas" (pl — atveseļošanās) politikas realizāciju. Faktiski valstī tika izveidots autoritārs režīms, kas pastāvēja līdz pat valsts bojāejai 1939. gadā. Lai arī Pilsudskis pēc apvērsuma, neskaitot divus īsus termiņus premjerministra amatā, nomināli skaitījās tikai kara ministrs un bruņoto spēku ģenerālinspektors, viņš kopā ar pietuvinātu virsnieku kliķi, pārvaldīja valsti līdz savai nāvei 1935. gadā.